ગયા વર્ષે આખા વિશ્વમાં આશરે બે અબજ મોબાઈલ ફોન વેચાયા હતા. આમાના મોટા ભાગના સ્માર્ટફોન માત્ર બે વર્ષ માટે વપરાયા હતા. સ્માર્ટફાનના વપરાશકારો સામાન્ય રીતે દર અઢાર મહિને તેમનો સ્માર્ટફોન બદલી નાખે છે. શું એ શક્ય છે કે એવી ડિઝાઈનના સ્માર્ટફોન બને જે લોકો વર્ષો સુધી જાળવી રાખવા પસંદ કરે. આ દિશામાં પ્રયત્ન થઈ રહ્યા છે. એક મોડયુલર એન્ડ્રોઈડ ડિવાઈસ 'પઝલફોન'ને વિકસાવવાનો પ્રયત્ન થઈ રહ્યો છે જેમાના ત્રણ ભાગને સહેલાઈથી 'કસ્ટમાઈઝ' કરી શકાશે, રિપ્લેસ કરી શકાશે અને 'અપગ્રેડ' કરી શકાશે.